《对雪二首再用前韵》
宋代·王之道

我笑袁司徒，闭户雪中市。
高眠罢炊爨，冰榻对瑶砌。
岂如王孝罢，鹤氅斗清媚。
随负杨柳花，纵横扑襟袂。
冬温犯春令，破白已为瑞。
何妨盈地尽，万井共欢慰。
草木含余滋，山川郁佳气。
清寒入诗眉，敢问酒价倍。
日月同过鸟，燔烈又兴岁。
老大不足悲，吾今但心醉。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。